
ΤΕΥΧΟΣ ΔΕΥΤΕΡΟ 


Αρ 


. Φύλλου 3638 


ΑΠΟΦΑΣΕΙΣ 

Αριθμ. 167152/Δ2 

Οργάνωση και λειτουργία σχολικών κέντρων 
αντισταθμιστικής εκπαίδευσης ως προς την 
Ενισχυτική Διδασκαλία για το σχολικό έτος 
2017-2018. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 26 «Αντισταθμιστική εκ¬ 
παίδευση» του ν. 4368/2016 (Α' 21) «Μέτρα για την επι¬ 
τάχυνση του κυβερνητικού έργου και άλλες διατάξεις». 

2. Τις διατάξεις του ν. 3848/2010 (Α' 71) «Αναβάθμιση 
του ρόλου του εκπαιδευτικού-καθιέρωση κανόνων αξι¬ 
ολόγησης και αξιοκρατίας στην εκπαίδευση και λοιπές 
διατάξεις». 

3. Τις διατάξεις του άρθρου 32 του ν. 4027/2011 
(Α' 233) «Ελληνόγλωσση εκπαίδευση στο εξωτερικό και 
άλλες διατάξεις». 

4. Τις διατάξεις του άρθρου 2 του ν. 3687/2008 
(Α' 159), του άρθρου 9 παρ. 7 του ν. 3848/2010 (Α' 71), 
του άρθρου 5 του ν. 4283/2014 (Α' 189). 

5. Τις διατάξειςτου άρθρου 14 παρ. 16του ν. 1566/1985, 
των άρθρων 31 και 32 του ν. 3528/2007, του άρθρου 10 
παρ. 2 του ν. 4076/2012 (χορήγηση άδειας άσκησης ιδι¬ 
ωτικού έργου με αμοιβή). 

6. Τις διατάξειςτου άρθρου 28 παρ. 2β του ν. 3687/2008 
(Α' 159) «Θέματα προσωπικού Υπουργείου Εθνικής Παι¬ 
δείας και Θρησκευμάτων και άλλες διατάξεις». 

7. Τις διατάξεις του ν. 2527/1997 (Α' 206) «Τροποποί¬ 
ηση και συμπλήρωση διατάξεων του ν. 2190/1994 και 
άλλες διατάξεις», όπως ισχύει. 

8. Τις διατάξειςτου ν. 3812/2009 (Α' 234) «Αναμόρφω¬ 
ση συστήματος προσλήψεων στο δημόσιο τομέα και 
άλλες διατάξεις», όπως ισχύει. 


9. Τις διατάξειςτου ν. 4075/2012 (Α' 89) «Θέματα κα¬ 
νονισμού ασφάλισης ΙΚΑ - ΕΤΑΜ και λοιπές διατάξεις», 
όπως ισχύει. 

10. Τις διατάξειςτου ν. 4354/2015 (Α' 176) «Διαχείριση 
των μη εξυπηρετούμενων δανείων, μισθολογικές ρυθ¬ 
μίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

11. Τις διατάξεις του ν. 4314/2014 (Α' 265) «Για τη 
διαχείριση, τον έλεγχο και την εφαρμογή αναπτυξι¬ 
ακών παρεμβάσεων για την προγραμματική περίοδο 
2014-2020, Β) Ενσωμάτωση της Οδηγίας 2012/17 του 
Ευρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ ί 156/16.6.2012) στο ελληνικό δίκαιο, 
τροποποίηση του ν. 3419/2005 (Α 297) και άλλες δια¬ 
τάξεις» (ΦΕΚ 265/Α723.12.2014), όπως τροποποιείται 
και ισχύει. 

12. Τη με αριθμ. πρωτ. 329/2005 (Β' 210) κοινή υπουρ¬ 
γική απόφαση, η οποία τροποποίησε και αντικατέστη¬ 
σε την κοινή υπουργική απόφαση με αριθμ. 845/2003 
(Β' 1222) «Σύσταση Ειδικού Λογαριασμού στο Υπουρ¬ 
γείο Εθνικής Παιδείας και Θρησκευμάτων», καθώς και 
τη με αριθμ. 4327/2010 (Β' 1387) «Τροποποίηση της με 
αριθμ. 329/2005 (Β' 210) κοινής υπουργικής απόφασης», 
όπως τροποποιείται και ισχύει. 

13. Την παράγραφο 9, του άρθρου 18 του ν. 4314/2014 
(ΦΕΚ/τ.Α'/265/23-12-2014), περί μετονομασίας σε Ειδι¬ 
κή Υπηρεσία «Επιτελική Δομή ΕΣΠΑ Υπουργείου Παι¬ 
δείας,Έρευνας και Θρησκευμάτων, Τομέα Παιδείας», 
όπως τροποποιήθηκε με το άρθρο 6, του ν. 4354/2015 
(ΦΕΚ 176/τ.Α'/16-12-2015) και ισχύει. 

14. Τη με αριθμ. πρωτ. 47903 / ΕΥΘΥ 495 (ΦΕΚ 1406/ 
τ.Β'/19-05-2016) απόφαση Αναδιάρθρωσης της Ειδικής 
Υπηρεσίας «Επιτελική Δομή ΕΣΠΑ Υπουργείου Παιδεί¬ 
ας, Έρευνας και Θρησκευμάτων, Τομέα Παιδείας» και 
αντικατάσταση των υπ' αριθμ. 10756/9-10-2002 κοινής 
υπουργικής απόφασης (Β' 1343) και υπ'αριθμ. 17817/ 

28-11-2008 κοινής υπουργικής απόφασης (Β' 2514), 
όπως ισχύουν. 

15. Τις διατάξεις του άρθρου 1 του π.δ. 70/2015 (Α' 
114) «Ανασύσταση των Υπουργείων Πολιτισμού και 
Αθλητισμού και Τουρισμού». 

16. Τις διατάξεις του π.δ. 125/2016 (Α' 210) «Διορισμός 
Υπουργών, Αναπληρωτών Υπουργών και Υφυπουργών». 

17. Τις διατάξεις του άρθρου 26 του π.δ. 114/2014 
(Α' 181) «Οργανισμός Υπουργείου Παιδείας και Θρη¬ 
σκευμάτων». 

18. Την υπ'αριθμ. 93381/Δ2/7.6.2016 (Β' 1640) υπουρ¬ 
γική απόφαση «Ωρολόγιο Πρόγραμμα των μαθημάτων 
των Α', Β', Γ' τάξεων του Ημερήσιου Γυμνασίου». 

19. Την υπ' αριθμ. Φ.353.1/324/105657/Δ1/2002 
(Β' 1340) υπουργική απόφαση «Καθορισμός των ειδι¬ 
κότερων καθηκόντων και αρμοδιοτήτων των προϊστα¬ 
μένων και περιφερειακών υπηρεσιών πρωτοβάθμιας 
και δευτεροβάθμιας εκπαίδευσης, των διευθυντών και 
υποδιευθυντών των σχολικών μονάδων και ΣΕΚ και των 
συλλόγων των διδασκόντων», όπως έχει τροποποιηθεί 
και ισχύει. 

20. Την υπ' αριθμ. πρωτ. 120546/Δ2/29.09.2010 
(Β' 1595) υπουργική απόφαση «Ρύθμιση θεμάτων πρό¬ 
σληψης προσωρινών αναπληρωτών εκπαιδευτικών για 
τις ανάγκες των σχολικών μονάδων που λειτουργούν 
εντός των Ειδικών Καταστημάτων Κράτησης Νέων». 

21. Την υπ'αριθμ. πρωτ. 13514/01-08-2017 απόφαση 
Ένταξης της Πράξης με τίτλο «Ενισχυτική διδασκαλία 
στη Β/θμια Εκπαίδευση, σχολικό έτος 2017/18 με κω¬ 
δικό ΟΠΣ 5009800 στο πλαίσιο των ΑΠ 6, 8 και 9 του 
Ε.Π. «Ανάπτυξη Ανθρώπινου Δυναμικού, Εκπαίδευση 
και Δία Βίου Μάθηση 2014-2020» και το εγκεκριμέ¬ 
νο Τεχνικό Δελτίο αυτής, όπως τροποποιούνται και 
ισχύουν. 

22. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋ¬ 
πολογισμού του ΥΠ.Π.Ε.Θ. για τις δαπάνες που καλύ¬ 
πτονται από αυτόν, σύμφωνα με την με αριθμ. πρωτ. 
166660/Φ7/896/05-10-2017 εισήγηση του άρθρου 
24 του ν. 4270/2014 (Α' 143), όπως αντικαταστάθη- 
κε με το άρθρο 10 παρ. 6 του ν. 4337/2015 (Α' 129) 
της Γενικής Διεύθυνσης Οικονομικών Υπηρεσιών του 
Υπουργείου Παιδείας, Έρευνας και Θρησκευμάτων, 
αποφασίζουμε: 

Άρθρο Μόνο 

1. Με τον όρο «Ενισχυτική Διδασκαλία» (Ε.Δ.) Γυμνα¬ 
σίου νοείται η παρακολούθηση από τον/τη μαθητή/ 
τρία του Γυμνασίου αυτοτελούς υποστηρικτικού προ¬ 
γράμματος διδασκαλίας στα μαθήματα: 1) Νεοελληνι¬ 
κή Γλώσσα και Γραμματεία, 2) Αρχαία Ελληνική Γλώσσα 
και Γραμματεία, 3) Μαθηματικά, 4) Φυσική, 5) Χημεία, 
6) Αγγλικά. 

Η Ενισχυτική Διδασκαλία αποτελεί δομή Αντισταθ¬ 
μιστικής Εκπαίδευσης, εντός του ευρύτερου εκπαι¬ 
δευτικού και κοινωνικού πεδίου της πολιτείας, για την 
οποία αποκλειστικά αρμόδιο, σύμφωνα με την κείμενη 
νομοθεσία, είναι το Υπουργείο Παιδείας, Έρευνας και 


Θρησκευμάτων (ΥΠ.Π.Ε.Θ.), μέσω της Διεύθυνσης Σπου¬ 
δών, Προγραμμάτων και Οργάνωσης Δευτεροβάθμιας 
Εκπαίδευσης. 

2. Στην Ενισχυτική Διδασκαλία συμμετέχουν μα- 
θητές/τριες όλων των τάξεων του Γυμνασίου που 
υστερούν στους ανωτέρω τομείς γνώσης με συνέ¬ 
πεια την αδυναμία αποδοτικής συμμετοχής τους στη 
διαδικασία της μάθησης ή μαθητές/τριες που επιθυ¬ 
μούν να βελτιώσουν την απόδοσή τους στα ανωτέρω 
μαθήματα. 

3. Σκοπός της Ενισχυτικής Διδασκαλίας είναι η επα¬ 
νένταξη των μαθητών/τριών στη διαδικασία μάθησης, 
η βελτίωση της απόδοσής τους ώστε να ολοκληρώ¬ 
σουν την Υποχρεωτική Εκπαίδευση, η μείωση της μα¬ 
θητικής διαρροής και της πρόωρης εγκατάλειψης του 
σχολείου και η αύξηση των ποσοστών πρόσβασης 
στην δεύτερη βαθμίδα της Δευτεροβάθμιας Εκπαί¬ 
δευσης. 

4. Η Ενισχυτική Διδασκαλία αρχίζει να λειτουργεί όπως 
ορίζεται από την σχετική εγκύκλιο έναρξης που εκδί- 
δεται από τη Διεύθυνση Σπουδών, Προγραμμάτων και 
Οργάνωσης Δευτεροβάθμιας Εκπαίδευσης κάθε σχολικό 
έτος και λήγει με τη λήξη των μαθημάτων και πριν από 
την έναρξη των εξετάσεων. 

Το ωρολόγιο πρόγραμμα της Ενισχυτικής Διδασκαλίας 
καθορίζεται ως εξής: 

• Για την πρώτη τάξη Γυμνασίου: τρεις (3) ώρες Νεο¬ 
ελληνική Γλώσσα και Γραμματεία, δύο (2) ώρες Αρχαία 
Ελληνική Γλώσσα και Γραμματεία, τρεις (3) ώρες Μαθη¬ 
ματικά, μία (1) ώρα Φυσική και δύο (2) ώρες Αγγλικά. 
Σύνολο έντεκα (11) ώρες. 

• Για την δεύτερη τάξη Γυμνασίου: τρεις (3) ώρες Νεο¬ 
ελληνική Γλώσσα και Γραμματεία, δύο (2) ώρες Αρχαία 
Ελληνική Γλώσσα και Γραμματεία, τρεις (3) ώρες Μαθη¬ 
ματικά, μία (1) ώρα Φυσική, μία (1) ώρα Χημεία και δύο 
(2) ώρες Αγγλικά. Σύνολο δώδεκα (12) ώρες. 

• Για την τρίτη τάξη Γυμνασίου: τρεις (3) ώρες Νεοελλη¬ 
νική Γλώσσα και Γραμματεία, δύο (2) ώρες Αρχαία Ελλη¬ 
νική Γλώσσα και Γραμματεία, τρεις (3) ώρες Μαθηματικά, 
μία (1) ώρα Φυσική, μία (1) ώρα Χημεία και δύο (2) ώρες 
Αγγλικά. Σύνολο δώδεκα (12) ώρες. 

Κατ' εξαίρεση, το ωρολόγιο πρόγραμμα της Ενισχυ- 
τικής Διδασκαλίας που υλοποιείται στα Σχολικά Κέ¬ 
ντρα Αντισταθμιστικής Εκπαίδευσης που λειτουργούν 
εντός των Ειδικών Καταστημάτων Κράτησης Νέων, 
δύναται, λόγω των ιδιαιτέρων συνθηκών, να τροπο¬ 
ποιείται με απόφαση του Διευθυντή της σχολικής 
μονάδας. 

5. Η Ενισχυτική Διδασκαλία υλοποιείται σε Σχολικά Κέ¬ 
ντρα Αντισταθμιστικής Εκπαίδευσης (Σ.Κ.Α.Ε.).Τα Σχολι¬ 
κά Κέντρα Αντισταθμιστικής Εκπαίδευσης συγκροτού¬ 
νται από ομάδες όμορων σχολικών μονάδων Γυμνασίου 
και ορίζονται ανά Διεύθυνση Δευτεροβάθμιας Εκπαίδευ¬ 
σης με απόφαση του Διευθυντή της οικείας Περιφερει¬ 
ακής Διεύθυνσης Πρωτοβάθμιας και Δευτεροβάθμιας 
Εκπαίδευσης. Υπάρχει η δυνατότητα ένα (1) Σ.Κ.Α.Ε. να 
αποτελείται από μία (1) σχολική μονάδα Γυμνασίου μόνο 
σε συγκεκριμένες περιπτώσεις (δυσπρόσιτες, απομα- 

κρυσμένες περιοχές νησιωτικής και ηπειρωτικής χώρας). 
Στην περίπτωση αυτή αποστέλλεται το αίτημα από τον 
οικείο Περιφερειακό Διευθυντή στην Κεντρική Επιτροπή 
Παρακολούθησης, Ελέγχου και Συντονισμού της Πράξης 
του Υπουργείου Παιδείας, Έρευνας και Θρησκευμάτων 
(ΥΠ.Π.Ε.Θ.) για τελική απόφαση του Γενικού Γραμματέα 
ΥΠ.Π.Ε.Θ. Η παραπάνω διαδικασία διενεργείται πριν την 
έκδοση πρόσκλησης εκδήλωσης ενδιαφέροντος για δι¬ 
δάσκοντες. 

6. Κριτήριο για την επιλογή-συμμετοχή των μαθη¬ 
τών/τριών στα τμήματα μαθημάτων Ενισχυτικής Διδα¬ 
σκαλίας, μετά από σχετική ενημέρωση και αίτηση των 
γονέων και κηδεμόνων, αποτελεί η επίδοση του/της 
μαθητή/τριας στο αντίστοιχο μάθημα. Ο σύλλογος δι¬ 
δασκόντων του σχολείου στο οποίο φοιτά ο/η μαθητής/ 
τρία, για τον/την οποίο/α έχει υποβληθεί αίτηση συμ¬ 
μετοχής στο πρόγραμμα, με απόφαση του προτείνει 
τους/τις μαθητές/τριες που έχουν ανάγκη ενισχυτικής 
διδασκαλίας. 

Με βάση τα παραπάνω με ευθύνη του Διευθυντή 
της οικείας Διεύθυνσης Δευτεροβάθμιας Εκπαίδευσης 
διαμορφώνεται σε κάθε Διεύθυνση Δευτεροβάθμιας 
Εκπαίδευσης πίνακας αιτούντων ανά μάθημα και ανά 
Σ.Κ.Α.Ε., ο οποίος χρησιμοποιείται για τη συγκρότηση 
των αντίστοιχων τμημάτων και για τα προβλεπόμενα 
στην περίπτωση της παραγράφου 15. 

7. Συστήνεται με διοικητική πράξη, σύμφωνα με 
την κείμενη νομοθεσία, Κεντρική Επιτροπή Παρα¬ 
κολούθησης, Ελέγχου και Συντονισμού της Πράξης 
(Κ.Ε.Π.Ε.Σ.). 

Αντικείμενα της Κ.Ε.Π.Ε.Σ. είναι: α) η συνολική εποπτεία 
της Ενισχυτικής Διδασκαλίας, β) η διενέργεια επιτόπιας 
εποπτείας στα Σ.Κ.Α.Ε., γ) οι εισηγήσεις προς τον Γενικό 
Γραμματέα ΥΠ.Π.Ε.Θ. για την αποδοχή ή μη της δημι¬ 
ουργίας Σ.Κ.Α.Ε. στις εξαιρετικές περιπτώσεις της παρα¬ 
γράφου 5, δ) οι εισηγήσεις προς τον Γενικό Γραμματέα 
ΥΠ.Π.Ε.Θ. για την έγκριση ή μη λειτουργίας τμημάτων 
σύμφωνα με την παράγραφο 14, ε) η διαβίβαση στην 
Επιτελική Δομή ΕΣΠΑ/Τομέας Παιδείας στοιχείων, στ) η 
υποβολή προς τον Γενικό Γραμματέα ΥΠ.Π.Ε.Θ. μίας (1) 
ενδιάμεσης και μίας (1) τελικής απολογιστικής έκθεσης 
αποτελεσμάτων εφαρμογής της Ενισχυτικής Διδασκα¬ 
λίας. Οι εργασίες της Κ.Ε.Π.Ε.Σ. διαρκούν μέχρι το πέρας 
εκτέλεσης του φυσικού και οικονομικού αντικειμένου 
της Πράξης. 

8. Τα καθήκοντα του Διευθυντή Περιφερειακής Διεύ¬ 
θυνσης Πρωτοβάθμιας και Δευτεροβάθμιας Εκπαίδευ¬ 
σης είναι: α) ο ορισμός Σχολικών Κέντρων Αντισταθ¬ 
μιστικής Εκπαίδευσης (Σ.Κ.Α.Ε.) (παράγραφος 5), β) ο 
ορισμός Υπευθύνων Σχολικών Κέντρων Αντισταθμιστι¬ 
κής Εκπαίδευσης (Υ.Σ.Κ.Α.Ε.) σύμφωνα με την παράγρα¬ 
φο 13, γ) σε εξαιρετικές περιπτώσεις η τελική απόφαση 
για την λειτουργία ή μη τμημάτων σύμφωνα με την 
παράγραφο 14, δ) ο ορισμός των μελών της Συντονι¬ 
στικής Ομάδας Δομών Αντισταθμιστικής Εκπαίδευσης 
(παράγραφος 9). 

9. Σε επίπεδο Διεύθυνσης Δευτεροβάθμιας Εκπαί¬ 
δευσης συστήνεται, με απόφαση του οικείου Διευθυ¬ 


ντή Περιφερειακής Διεύθυνσης Πρωτοβάθμιας και 
Δευτεροβάθμιας Εκπαίδευσης, Συντονιστική Ομάδα 
Δομών Αντισταθμιστικής Εκπαίδευσης (Σ.Ο.Δ.Α.Ε.), η 
οποία αποτελείται από τον Διευθυντή της Διεύθυνσης 
Δευτεροβάθμιας Εκπαίδευσης (Δ.Δ.Ε.), τον Προϊστάμε¬ 
νο Εκπαιδευτικών Θεμάτων, ένα (1) μέλος του Π.Υ.Σ.Δ.Ε. 
και έναν (1) Σχολικό Σύμβουλο της Δ.Δ.Ε. από κάθε ει¬ 
δικότητα των διδασκόμενων μαθημάτων σύμφωνα με 
το ωρολόγιο πρόγραμμα, ο οποίος έχει την έδρα του 
στην αντίστοιχη Δ.Δ.Ε. Σε περίπτωση που στη Δ.Δ.Ε. δεν 
υπάρχει έδρα σχολικού συμβούλου της συγκεκριμένης 
ειδικότητας τότε η θέση δύναται να συμπληρωθεί από 
σχολικό σύμβουλο στην περιφέρεια αρμοδιότητας του 
οποίου ανήκει η Δ.Δ.Ε. 

Οι αρμοδιότητες της Σ.Ο.Δ.Α.Ε. είναι: α) η επιτόπια 
εποπτεία της λειτουργίας των Σ.Κ.Α.Ε. (σε κάθε Σ.Κ.Α.Ε. 
είναι υποχρεωτικό να διενεργηθεί μία (1) τουλάχιστον 
εποπτεία κατά την διάρκεια της σχολικής χρονιάς), 
β) η υποβολή μίας (1) ενδιάμεσης και μίας (1) τελικής, 
απολογιστικής έκθεσης αποτελεσμάτων εφαρμογής του 
προγράμματος προς την Κεντρική Επιτροπή Παρακολού¬ 
θησης, Ελέγχου και Συντονισμού της Πράξης (Κ.Ε.Π.Ε.Σ.), 
γ) οι εισηγήσεις σύμφωνα με την παράγραφο 14, δ) 
γενικά, η παρακολούθηση της καλής λειτουργίας της 
δομής. 

10. Οι αρμοδιότητες των Σχολικών Συμβούλων που 
μετέχουν στην Συντονιστική Ομάδα Δομών Αντισταθ¬ 
μιστικής Εκπαίδευσης είναι: α) η επιτόπια εποπτεία των 
Σ.Κ.Α.Ε., β) η παιδαγωγική καθοδήγηση της Ενισχυτικής 
Διδασκαλίας για την εύρυθμη λειτουργία των Σ.Κ.Α.Ε. 
σύμφωνα με την παράγραφο 16. 

11.0 Διευθυντής κάθε Διεύθυνσης Δευτεροβάθμιας 
Εκπαίδευσης (Δ.Δ.Ε.) έχει τις ακόλουθες αρμοδιότητες: 
α) την επιτόπια εποπτεία των Σ.Κ.Α.Ε., β) την επιλογή, 
πρόσληψη, τοποθέτηση, σύναψη, τροποποίηση και 
λύση, αζημίως για το Δημόσιο, συμβάσεων εργασίας 
ιδιωτικού δικαίου ορισμένου χρόνου των διδασκόντων, 
που θα απασχοληθούν στην οικεία Δ.Δ.Ε. στο πλαίσιο 
της Πράξης που θα χρηματοδοτήσει το πρόγραμμα της 
Ενισχυτικής Διδασκαλίας, σύμφωνα με την παράγραφο 
17 (ορίζεται ως υπεύθυνος μισθοδοσίας και υπόλογος 
εκκαθαριστής αυτής), γ) τη σύναψη, τροποποίηση και 
λύση, αζημίως για το Δημόσιο, συμβάσεων έργου των 
Υπευθύνων Σ.Κ.Α.Ε. που θα απασχοληθούν στην οικεία 
Δ.Δ.Ε. στο πλαίσιο της Πράξης που θα χρηματοδοτήσει 
την Ενισχυτική Διδασκαλία, σύμφωνα με την Παράγρα¬ 
φο 13 (ορίζεται ως υπεύθυνος για τις αμοιβές τους και 
υπόλογος εκκαθαριστής αυτών), δ) τον ορισμό τριμε¬ 
λούς επιτροπής στη Δ.Δ.Ε., (αποτελούμενης από μέλη 
της Σ.Ο.Δ.Α.Ε. πλην του ιδίου), για την παραλαβή των 
παραδοτέων των συμβάσεων έργου των Υπευθύνων 
Σ.Κ.Α.Ε. και του αρχείου του Σ.Κ.Α.Ε., και την έγκριση 
των πρακτικών της εν λόγω επιτροπής, ε) την αναστο¬ 
λή λειτουργίας ενός τμήματος σύμφωνα με την παρά¬ 
γραφο 15 με ταυτόχρονη αναπροσαρμογή της ανά¬ 
θεσης ωρών του διδάσκοντος, στ) την απόφαση για 
αναστολή λειτουργίας ενός Σ.Κ.Α.Ε. σύμφωνα με την 
παράγραφο 16, ζ) τον ορισμό Υπευθύνων Αντισταθμι- 

στικής Εκπαίδευσης (καταχωριστές) σύμφωνα με την 
παράγραφο 12. Οι δαπάνες κάλυψης των οδοιπορικών 
για τις επιτόπιες εποπτείες ακολουθούν την κείμενη 
νομοθεσία. 

Επισημαίνεται ότι, το καθεστώς της σύμβασης εργασί¬ 
ας ορισμένου χρόνου των προσωρινών αναπληρωτών 
και ωρομίσθιων εκπαιδευτικών, διέπεται ειδικότερα από 
τις διατάξεις του π.δ. 410/1988 (Α' 191), με το οποίο και 
ρυθμίζονται θέματα που αφορούν στο προσωπικό του 
Δημοσίου που συνδέεται με αυτό με σχέση εργασίας 
ιδιωτικού δικαίου. 

Επίσης, επισημαίνεται ότι σύμφωνα με τις διατάξεις 
της παρ. 20 του άρθρου 17 του ν. 2190/1994 (Α 28), η 
οποία προστέθηκε με τις διατάξεις της παρ. 1 του άρ¬ 
θρου 28 του ν. 4305/2014 (Α' 237) και αντικαταστά- 
θηκε εκ των υστέρων από τις διατάξεις της παρ.1 του 
άρθρου 26 του ν. 4440/2016 (Α' 224) προβλέπεται 
ότι: 

«Εντός προθεσμίας τριών (3) μηνών μετά τη δημοσίευ¬ 
ση της πράξεως διορισμού ή προσλήψεως του προσωπι¬ 
κού που προσλαμβάνεται σύμφωνα με τις διατάξεις του 
παρόντος άρθρου διενεργείται υποχρεωτικά αυτεπάγ- 
γελτος έλεγχος της γνησιότητας των δικαιολογητικών 
που έχει υποβάλει ο υποψήφιος και τα οποία είναι απα¬ 
ραίτητα για την πρόσληψή του ή επηρεάζουν οπωσδή¬ 
ποτε την κατάταξή του κατά τη διαδικασία πρόσληψης 
ή τη βαθμολογική και μισθολογική κατάταξή του μετά 
την πρόσληψη». 

Στο πλαίσιο των ανωτέρω διατάξεων και κατόπιν του 
απαραίτητου ελέγχου γνησιότητας από τις οικείες Δ.Δ.Ε., 
συμπληρώνεται, κατά περίπτωση, η υποενότητα «Έλεγ¬ 
χος γνησιότητας» στον ηλεκτρονικό φάκελο του εκπαι¬ 
δευτικού που τηρείται στο ΟΠΣΥΔ. Έλεγχος γνησιότητας 
διενεργείται μόνο για εκείνα τα δικαιολογητικά που δεν 
έχει διενεργηθεί σχετικός έλεγχος στο παρελθόν (όπως 
προκύπτει κατά περίπτωση στην υποενότητα «Έλεγχος 
γνησιότητας»). 

12. Σε κάθε Διεύθυνση Δευτεροβάθμιας Εκπαίδευσης 
(Δ.Δ.Ε.) ορίζονται, με απόφαση του Διευθυντή της οι¬ 
κείας Δ.Δ.Ε., Υπεύθυνοι Αντισταθμιστικής Εκπαίδευσης 
(καταχωριστές) έως δύο (2) άτομα, διοικητικοί υπάλ¬ 
ληλοι ή εκπαιδευτικοί. Τα καθήκοντα του Υπευθύνου 
Αντισταθμιστικής Εκπαίδευσης (καταχωριστής) είναι: 
α) η συμμετοχή στην Σ.Ο.Δ.Α.Ε. ως γραμματέας, β) η 
συγκέντρωση των παρουσιολογίων των εκπαιδευτικών 
και των μαθητών, γ) η συγκέντρωση όλων των παρα¬ 
στατικών που αφορούν την μισθοδοσία των εκπαιδευ¬ 
τικών, την έκδοση μισθοδοτικών καταστάσεων και την 
κάλυψη των υποχρεώσεων που προκύπτουν από αυτές 
(πχ. ασφαλιστικές εισφορές), δ) η ηλεκτρονική διαχεί¬ 
ριση τους, ε) η συγκέντρωση όλων των παραστατικών 
που αφορούν τις αμοιβές των Υπευθύνων Σ.Κ.Α.Ε., στ) 
η διεκπεραίωση γενικά όλων των σχετικών διαδικα¬ 
σιών. Οι εργασίες τους διαρκούν μέχρι το πέρας εκτέ¬ 
λεσης του φυσικού και οικονομικού αντικειμένου της 
πράξης. 

13. Σε κάθε Σχολικό Κέντρο Αντισταθμιστικής Εκ¬ 
παίδευσης ορίζεται, με απόφαση του Διευθυντή της 


Περιφερειακής Διεύθυνσης Πρωτοβάθμιας και Δευτε¬ 
ροβάθμιας Εκπαίδευσης, Υπεύθυνος Σχολικού Κέντρου 
Αντισταθμιστικής Εκπαίδευσης (Υ.Σ.Κ.Α.Ε.) ένα Στέλε¬ 
χος Εκπαίδευσης. Για την επιλογή ακολουθείται η εξής 
σειρά προτεραιότητας: α) ο/η Διευθυντής/ντρια της 
σχολικής μονάδας του Σ.Κ.Α.Ε., β) οι Διευθυντές/ντριες 
των άλλων σχολικών μονάδων, των οποίων οι μαθητές/ 
τριες είναι εγγεγραμμένοι στο Σ.Κ.Α.Ε., με κριτήρια τα 
χρόνια προϋπηρεσίας ως Διευθυντές/τριες, γ) ο/η υπο- 
διευθυντής/ντρια της σχολικής μονάδας του Σ.Κ.Α.Ε., 
δ) οι υποδιευθυντές/ντριες αντίστοιχα με την περίπτω¬ 
ση. Είναι δυνατό, σε περίπτωση κατά την οποία υπάρ¬ 
χει κώλυμα, να οριστεί και μόνιμος/η καθηγητής/τρια. 
Στην τελευταία περίπτωση απαιτείται χορήγηση άδειας 
ασκήσεως Ιδιωτικού Έργου, σύμφωνα με την κείμενη 
νομοθεσία. 

Έργο του Υπεύθυνου Σ.Κ.Α.Ε. είναι: α) η κατάρτιση του 
ωρολογίου προγράμματος, β) η ημερησία καταχώρη- 
ση παρουσιών, ανά ώρα και ανά τμήμα μαθήματος των 
εκπαιδευτικών και των μαθητών/τριών και η αποστολή 
τους στον καταχωριστή, γ) η ευθύνη καλής λειτουργίας 
του Σχολικού Κέντρου Αντισταθμιστικής Εκπαίδευσης, 
δ) η υποβολή στην Σ.Ο.Δ.Α.Ε. μίας (1) ενδιάμεσης και 
μίας (1) τελικής απολογιστικής έκθεσης αποτελεσμάτων 
εφαρμογής της Ενισχυτικής Διδασκαλίας, ε) η αποστολή 
μιας έκθεσης πεπραγμένων μετά τη λήξη της Ενισχυτι- 
κής Διδασκαλίας στην τριμελή επιτροπή της περίπτω¬ 
σης δ της παραγράφου 11, στ) η τήρηση των κανόνων 
προβολής και δημοσιότητας σύμφωνα με την κείμενη 
νομοθεσία, ζ) η τήρηση του αρχείου της Ενισχυτικής 
Διδασκαλίας, η) η αποστολή στοιχείων που ζητούνται 
από τις αρμόδιες Υπηρεσίες του Υπουργείου Παιδείας, 
Έρευνας και Θρησκευμάτων (Επιτελική Δομή ΕΣΠΑ/ 
Τομέας Παιδείας και Δ/νση Σπουδών, Προγραμμάτων 
και Οργάνωσης Δ.Ε.), θ) η διαγραφή μαθητών/τριων 
σύμφωνα με την παράγραφο 15 και η αντικατάσταση 
τους, ι) η συνεργασία με τους/τις Σχολικούς/ες Συμβού¬ 
λους οι οποίοι εποπτεύουν το Σ.Κ.Α.Ε. στο παιδαγωγικό 
πεδίο. 

14. Η Ενισχυτική Διδασκαλία καλύπτει 1-5 διδακτικές 
ώρες την ημέρα μετά τη λήξη του κανονικού προγράμ¬ 
ματος. Κάθε μαθητής/τρια μπορεί να παρακολουθήσει 
από ένα έως και όλα τα μαθήματα της Ενισχυτικής Δι¬ 
δασκαλίας. Ως τμήμα μαθήματος ορίζεται κάθε ομάδα 
μαθητών/τριών που παρακολουθούν το ίδιο μάθημα. 
Σε κάθε τμήμα μαθήματος Ενισχυτικής Διδασκαλίας 
συμμετέχουν 10 μαθητές/τριες το ελάχιστο και έως 15 
μαθητές/τριες το μέγιστο. Ειδικότερα, στην περίπτωση 
που ο αριθμός των μαθητών/τριών που υποβάλλουν 
αίτηση για τμήμα μαθήματος Ενισχυτικής Διδασκαλίας 
είναι μεγαλύτερος από το μέγιστο αριθμό κατά τμήμα 
μαθήματος, αλλά και ταυτόχρονα μικρότερος του δι¬ 
πλάσιου από τον ελάχιστο επιτρεπτό αριθμό μαθητών/ 
τριών, κατ' εξαίρεση επιτρέπεται η υπέρβαση του μέγι- 
στου ορίου και επομένως η δημιουργία ενός τμήματος 
μαθήματος Ενισχυτικής Διδασκαλίας. 

Σε εξαιρετικές περιπτώσεις (π.χ. δυσπρόσιτες, απο¬ 
μακρυσμένες περιοχές, νησιά, κλπ) επιτρέπεται η λει- 

τουργία τμήματος από πέντε (5) έως εννέα (9) μαθη¬ 
τές /τριες ύστερα από τεκμηριωμένη εισήγηση της 
Σ.Ο.Δ.Α.Ε. προς τον Περιφερειακό Διευθυντή Πρωτο¬ 
βάθμιας και Δευτεροβάθμιας Εκπαίδευσης για την τελική 
απόφαση. 

Στην εξαιρετική περίπτωση αιτήματος για λειτουρ¬ 
γία τμήματος με συμμετοχή μαθητών/τριών μικρό¬ 
τερη της προβλεπόμενης σε τμήματα Ενισχυτικής 
Διδασκαλίας, (από 3 έως 4 μαθητές/τριες), απαιτείται 
τεκμηριωμένη εισήγηση της οικείας Σ.Ο.Δ.Α.Ε. προς την 
Κ.Ε.Π.Ε.Σ. και τελική απόφαση του Γενικού Γραμματέα 
ΥΠ.Π.Ε.Θ. 

Οι παραπάνω διαδικασίες διενεργούνται πριν την δη¬ 
μοσίευση της εγκυκλίου πρόσκλησης για τους/τις διδά- 
σκοντες/ουσες. 

15. Ένα τμήμα μαθήματος συνεχίζει να υφίσταται 
εφόσον έχει ενεργούς μαθητές/τριες τουλάχιστον δέκα 
(10) ή πέντε (5) ή ό,τι προβλέπεται στην παράγραφο 14. 
Σε περίπτωση όπου κάποιος/α μαθητής/τρια απουσι¬ 
άσει αδικαιολογήτως από τμήμα μαθήματος για τρεις 
συνεχόμενες εβδομάδες τότε διαγράφεται, με έγγραφη 
ενημέρωση του γονέα - κηδεμόνα του/της, και αντι¬ 
καθίσταται από τον πρώτο/η επιλαχόντα στον πίνακα 
αιτούντων, με απόφαση του Υπευθύνου Σ.Κ.Α.Ε.. Στην 
περίπτωση όπου από διαγραφή μαθητών/τριών σε ένα 
τμήμα απομείνουν λιγότεροι ενεργοί μαθητές/τριες από 
τα επιτρεπόμενα όρια, τότε το τμήμα παύει να υφίσταται 
με απόφαση του/της Διευθυντή/ντριας της οικείας Δ.Δ.Ε. 
Στην περίπτωση αυτή αναπροσαρμόζεται η ανάθεση 
ωρών του/της διδάσκοντος/ουσας με απόφαση του/της 
Διευθυντή/ντριας της οικείας Δ.Δ.Ε., ή λύεται η σύμβαση, 
εφόσον δεν υπάρχουν υπόλοιπες ώρες και ο διδάσκων/η 
διδάσκουσα διατηρεί τη σειρά κατάταξης του/της στον 
πίνακα για επόμενη πρόσληψη. Ειδικά στην περίπτωση 
κατά την οποία απουσιάσουν όλοι/ες οι μαθητές/τριες 
του τμήματος για τρεις (3) συνεχόμενες ημέρες, τότε το 
τμήμα μαθήματος παύει να υφίσταται με απόφαση του 
Διευθυντή της οικείας Δ.Δ.Ε. 

Όταν εξαντληθεί ο πίνακας επιλαχόντων μαθητών/ 
τριών και υπάρχουν κενές θέσεις σε τμήμα/τμήματα μα¬ 
θήματος/μαθημάτων, ο Διευθυντήςτου σχολείου δύνα- 
ται κατόπιν ενημέρωσης των γονέων και κηδεμόνων, να 
παραλάβει νέες αιτήσεις κατά τη διάρκεια εφαρμογής 
του προγράμματος της ενισχυτικής διδασκαλίας, μέσα σε 
διάστημα 3 ημερών, τις οποίες διαβιβάζει στον Υ.Σ.Κ.Α.Ε., 
συνοδευόμενες από εισήγηση του διδάσκοντος του μα¬ 
θήματος και σύμφωνα μετά οριζόμενα στην παράγραφο 
6. Η επιλογή από τον Υ.Σ.Κ.Α.Ε. γίνεται με σειρά προτεραι¬ 
ότητας, βάσει της ημερομηνίας υποβολής της αίτησης 
του γονέα-κηδεμόνα. 

16. Ένα Σ.Κ.Α.Ε. συνεχίζει να υφίσταται εφόσον προ¬ 
σφέρει τουλάχιστον ένα (1) τμήμα μαθήματος. Ο Διευ¬ 
θυντής της οικείας Δ.Δ.Ε. έχει το δικαίωμα να αναστείλει 
την λειτουργία ενός Σ.Κ.Α.Ε. με αιτιολογημένη απόφα¬ 
ση, την οποία κοινοποιεί στην Κ.Ε.Π.Ε.Σ. Το αναλυτικό 
πρόγραμμα, ανάλογα με τις μαθησιακές δυσκολίες 
των μαθητών/τριών και τις συνθήκες λειτουργίας των 
σχολείων, συντάσσεται, εφαρμόζεται, αξιολογείται και 


αναπροσαρμόζεται με την καθοδήγηση των Σχολικών 
Συμβούλων της οικείας Σ.Ο.Δ.Α.Ε. Οι ημέρες λειτουργίας 
των Σ.Κ.Α.Ε. ακολουθούν τα ισχύοντα για την λειτουργία 
των σχολικών μονάδων. 

17. Οι διδάσκοντες/ουσες στα τμήματα Ενισχυτικής 
Διδασκαλίας προσλαμβάνονται με σύμβαση εργασίας 
ιδιωτικού δικαίου ορισμένου χρόνου, σύμφωνα με τις 
διατάξεις της παρούσας απόφασης και με βάση την κεί¬ 
μενη νομοθεσία για την απασχόληση εκπαιδευτικών, με 
αμοιβές που αντιστοιχούν σε εκείνες των αναπληρωτών/ 
τριών μειωμένου ωραρίου ή/και ωρομισθίων εκπαιδευ¬ 
τικών, με χρήση των μορίων τους στον Ενιαίο Πίνακα 
Αναπληρωτών. 

Οι εγγεγραμμένοι/ες στον Ενιαίο Πίνακα Αναπληρω¬ 
τών, οι οποίοι/ες επιθυμούν να συμμετάσχουν στην 
Ενισχυτική Διδασκαλία έχουν δικαίωμα να υποβάλουν 
αίτηση συμμετοχής σε μία (1) Διεύθυνση Δευτεροβάθ¬ 
μιας Εκπαίδευσης, στην οποία επιθυμούν να απασχολη¬ 
θούν. Η υποβολή των αιτήσεων γίνεται κατόπιν σχετικής 
πρόσκλησης εκδήλωσης ενδιαφέροντος που εκδίδεται 
από την Διεύθυνση Σπουδών Προγραμμάτων και Ορ¬ 
γάνωσης Δευτεροβάθμιας Εκπαίδευσης του ΥΠ.Π.Ε.Θ. 
κάθε σχολικό έτος. 

Οι τοποθετήσεις διδασκόντων/ουσών πραγματο¬ 
ποιούνται με απόφαση του/της Διευθυντή/ντριας της 
οικείας Δ.Δ.Ε. με βάση την κατάταξη των αιτούντων 
στον Ενιαίο Πίνακα Αναπληρωτών και τις δηλώσεις 
προτίμησης Σ.Κ.Α.Ε. Οι διδάσκοντες στα τμήματα Ενι- 
σχυτικής Διδασκαλίας ενημερώνουν τον Υπεύθυνο 
Σ.Κ.Α.Ε. για την επίδοση των μαθητών/τριών και συνερ¬ 
γάζονται ανελλιπώς με τους Σχολικούς Συμβούλους της 
Σ.Ο.Δ.Α.Ε. 

Σε περίπτωση που επιλεγεί ο υποψήφιος σε μια Δ.Δ.Ε. 
και δεν παρουσιαστεί ή παραιτηθεί, παραμένει υποψή¬ 
φιος για πρόσληψη στον Ενιαίο Πίνακα Αναπληρωτών. 

Σε περίπτωση που ο υποψήφιος δεν παρουσιαστεί ή 
παραιτηθεί, μετακινείται στο τέλος του πίνακα που έχει 
καταρτίσει η Δ.Δ.Ε για το πρόγραμμα της Ενισχυτικής 
Διδασκαλίας. 

Σε περίπτωση παραίτησης διδάσκοντος της Ενισχυ- 
τικής Διδασκαλίας, το κενό καλύπτεται με πρόσληψη 
του επόμενου υποψηφίου από τον πίνακα κατάταξης 
Ενισχυτικής Διδασκαλίας της οικείας Διεύθυνσης Δευ¬ 
τεροβάθμιας Εκπαίδευσης. 

Σε περίπτωση που ο/η διδάσκων/ουσα απουσιάσει 
με δικαιολογημένη μακροχρόνια άδεια (αναρρωτική, 
κύησης, λοχείας κλπ.), για την εύρυθμη λειτουργία του 
προγράμματος και προς όφελος των μαθητών, το κενό 
καλύπτεται για το απαιτούμενο χρονικό διάστημα, με 
πρόσληψη αναπληρωτή μειωμένου ωραρίου ή ωρομι¬ 
σθίου του οποίου η σύμβαση λύεται με την επάνοδο 
στα διδακτικά καθήκοντα του/της διδάσκοντα/ουσας 
που απούσιαζε. Η επιλογή γίνεται σύμφωνα με τον πί¬ 
νακα κατάταξης που έχει καταρτίσει η οικεία Διεύθυν¬ 
ση Δευτεροβάθμιας Εκπαίδευσης για την Ενισχυτική 
Διδασκαλία. 

Κατ'εξαίρεση στα Σ.Κ.Α.Ε. Γυμνασίων που λειτουργούν 
εντός των Ειδικών Καταστημάτων Κράτησης Νέων, λόγω 

των ιδιαιτέρων συνθηκών, η πρόσληψη αναπληρωτών/ 
τριών θα γίνεται με σύμβαση πλήρους ωραρίου και με 
βάση τον ειδικό αξιολογικό πίνακα που καταρτίζουν οι 
αρμόδιες Διευθύνσεις Δευτεροβάθμιας Εκπαίδευσης 
βάσει της υπ'αριθμ. 120546/Δ2/28-09-2010 (Β' 1595) 
υπουργικής απόφασης, η οποία υλοποιεί το ν. 3687/2008 
(Α' 159) - άρθρο 28 παρ. 2β. 

18. Η δαπάνη για την αμοιβή: α) των διδασκόντων/ 
ουσων που θα προσληφθούν για να διδάξουν στα 
Σ.Κ.Α.Ε. και β) των Υπευθύνων Σ.Κ.Α.Ε. θα βαρύνει τον 
προϋπολογισμό της συγχρηματοδοτούμενης από το 
Ευρωπαϊκό Κοινωνικό Ταμείο (ΕΚΤ) Πράξης με τίτλο 
«Ενισχυτική διδασκαλία στη Β/θμια Εκπαίδευση, σχολικό 
έτος 2017/2018» με κωδικό ΟΠΣ 5009800 στους ΑΠ 6, 
8, 9 του Επιχειρησιακού Προγράμματος «Ανάπτυξη Αν¬ 


θρώπινου Δυναμικού, Εκπαίδευση και Διά Βίου Μάθηση 
ΕΣΠΑ 2014-2020». 

Το ύψος των αμοιβών για την περίπτωση α) προ- 
βλέπεται στις διατάξεις του άρθρου 26 παρ. 10 του 
ν. 4368/2016 (Α' 21). Το ύψος των αμοιβών για την πε¬ 
ρίπτωση β) προβλέπεται στις διατάξεις του άρθρου 26 
παρ. 12 του ν. 4368/2016 (Α' 21), όπως ισχύουν. 

Η ισχύς της παρούσας άρχεται από την ημερομηνία 
δημοσίευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 





43536 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3638/16.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























